stanford-oval/wikipedia huggingface dataset:
คอลล์ออฟดิวตี: แบล็กออฟส์ 4

| คอลล์ออฟดิวตี: แบล็กออฟส์ 4 |
| --- | --- |

ผู้พัฒนา: Treyarch
ผู้จัดจำหน่าย: Activision
กำกับ: Jason Blundell 
ออกแบบ: David Vonderhaar 
แต่งเพลง: Jack Wall
ชุด: คอลล์ออฟดิวตี (เกมชุด)
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์ วัน
วางจำหน่าย: 12 ตุลาคม 2018
แนว: วิดีโอเกมยิงมุมมองบุคคลที่หนึ่ง, แบตเทิลรอยัล
รูปแบบ: หลายผู้เล่น
คอลล์ออฟดิวตี: แบล็กออฟส์ 4 (อังกฤษ: Call of Duty: Black Ops 4) เป็นวิดีโอเกมแบตเทิลรอยัลแนวยิงมุมมองบุคคลที่หนึ่ง พัฒนาโดย Treyarch และจัดจำหน่ายโดยแอกทิวิชัน ซึ่งเป็นวิดีโอเกมที่ 15 ในซีรีส์ คอลล์ออฟดิวตี และเป็นภาคที่ 4 ในซีรีส์ คอลล์ออฟดิวตี: แบล็กออฟส์ ซึ่งได้ออกชื่อเมื่อวันที่ 8 มีนาคม 2018 โดยได้ออกตัวอย่างเกมในวันที่ 17 พฤษภาคม 2018 และวางจำหน่ายในวันที่ 12 ตุลาคม 2018 บนเอกซ์บอกซ์วัน, เพลย์สเตชัน 4 และ ไมโครซอฟท์ วินโดวส์
ภาพรวม

ในเกม คอลล์ออฟดิวตี: แบล็กออฟส์ 4 นี้ เป็นเกมแรกของซีรีส์ คอลล์ออฟดิวตี ที่มีเพียงแค่โหมดผู้เล่นหลายคนเท่านั้น โดยจะมีโหมด Zombies และโหมดแบตเทิลรอยัล "Blackout" เข้ามาแทนที่โหมดเนื้อเรื่อง(Campaign)
ซึ่งเกมเวอร์ชันพีซียังจะปรับแต่งมาสำหรับ Battle.net ของบลิซซาร์ดเอ็นเตอร์เทนเมนต์ โดยรองรับหน้าจอ 4K, HDR, รองรับจอ Ultra-wide และ ไม่จำกัดเฟรมเรตของเกม
คอมมานด์ & คองเคอร์: เรดอเลิร์ท 3

| คอมมานด์ & คองเคอร์: เรดอเลิร์ท 3 |
| --- | --- |

ผู้พัฒนา: อีเอลอสแอนเจลิส
ผู้จัดจำหน่าย: อิเลคโทรนิค อาร์ต
อำนวยการผลิต: Amer Ajami
ออกแบบ: Jasen Torres
โปรแกรมเมอร์: Austin Ellis
ศิลปิน: Matt J. Britton Adam McCarthy
เขียนบท: Mical Pedriana
แต่งเพลง: James Hannigan Frank Klepacki Timothy Michael Wynn
ชุด: คอมมานด์ & คองเคอร์: เรดอเลิร์ท
เอนจิน: SAGE 2.0
เครื่องเล่น: ไมโครซอฟท์ วินโดวส์ เอกซ์บอกซ์ 360 เพลย์สเตชัน 3 โอเอสเทน
วางจำหน่าย: ไมโครซอฟท์ วินโดวส์NA: 28 ตุลาคม ค.ศ. 2008 EU: 31 ตุลาคม ค.ศ. 2008 เอกซ์บอกซ์ 360NA: 11 พฤศจิกายน ค.ศ. 2008 EU: 14 พฤศจิกายน ค.ศ. 2008 เพลย์สเตชัน 3NA: 23 มีนาคม ค.ศ. 2009 EU: 27 มีนาคม ค.ศ. 2009 โอเอสเทนNA: มีนาคม ค.ศ. 2009
แนว: วางแผนแบบทันที
รูปแบบ: ผู้เล่นเดี่ยว, หลายผู้เล่น
คอมมานด์ & คองเคอร์: เรดอเลิร์ท 3 (อังกฤษ: Command & Conquer: Red Alert 3) เป็นเกมวางแผนการรบเรียลไทม์ ในซีรีส์เรดอเลิร์ท ประกาศเมื่อวันที่ 14 กุมภาพันธ์ พ.ศ. 2551 พัฒนาโดย อีเอ ลอสแอนเจลิส วางจำหน่ายแพลตฟอล์ม วินโดวส์ เมื่อวันที่ 28 ตุลาคม พ.ศ. 2551 และวางจำหน่ายในยุโรปเมื่อวันที่ 31 ตุลาคม พ.ศ. 2551 เวอร์ชันคอนโซล ได้แก่เครื่อง เอกซ์บอกซ์ 360 และ เพลย์สเตชัน 3 ซึ่งในเวอร์ชันของเครื่องเพลย์สเตชัน 3 นั้นวางจำหน่ายช้ากว่าเครื่องอื่นๆ เนื่องจากระบบสถาปัตยกรรมของเครื่องเพลย์สเตชัน 3 ต่างจากเครื่องอื่นๆ ในวันที่ 21 มกราคม พ.ศ. 2552 อีเอได้ประกาศอย่างเป็นทางการสำหรับการวางจำหน่ายของ คอมมานด์ & คองเคอร์: เรดอเลิร์ท 3 - อัลติเมต อิดิชัน ซึ่งเวอร์ชันของเครื่องเพลย์สเตชัน 3 โดยจะประกอบไปด้วยโบนัสต่างๆมากมาย มากกว่าในเวอร์ชันของเอกซ์บอกซ์ 360 และ พีซี โดยวางจำหน่ายไปเมื่อวันที่ 23 มีนาคม พ.ศ. 2552 จากนั้นก็ยังประกาศเวอร์ชันของเครื่องแมคโอเอสอีกด้วย ซึ่งพอร์ตโดย TransGaming และในเดือนมกราคม พ.ศ. 2552 ทาง อีเอ ลอสแอนเจลิส ได้ประกาศเกมภาคเสริมของ เรดอเลิร์ท 3 โดยใช่ชื่อว่า คอมมานด์ & คองเคอร์: เรดอเลิร์ท 3 – อัพไรซิง โดยวางจำหน่ายสำหรับแพล์ตฟอร์ม วินโดวส์ ในเดือนมีนาคม พ.ศ. 2552 ในรูปแบบดิจิทัลดาวน์โหลด
เนื้อเรื่อง

เมื่อสหภาพโซเวียตได้เข้าสู่ภาวะวิกฤตใกล้จะล่มสลาย ทำให้ผู้นำแห่งโซเวียตได้ใช้วิธีลับเพื่อให้มีอำนาจเหนือพันธมิตรอีกครั้ง คือการย้อนเวลาไปหาไอน์สไตน์ เพื่อให้เขาเป็นพวกเดียวกันกับโซเวียต แต่ความบังเอิญทำให้ไอน์สไตน์หายไปจากกาลเวลา จึงไม่มีใครสร้างเทคโนโลยีให้แก่พันธมิตร หลังจากได้กลับมาจากการย้อนเวลาทำให้สหภาพโซเวียตกลับมามีอำนาจอีกครั้ง แล้วบุกยึดยุโรปจนเหลือสหราชอาณาจักร ทางด้านพันธมิตรที่ได้ประธานาธิบดีแห่งสหรัฐฯคนใหม่เริ่มใช้นโยบายใหม่ในการปราบปรามสหภาพโซเวียต ในขณะเดียวกันก็ได้ผู้เข้าร่วมสงครามนั่นก็คือ จักรวรรดิแห่งแดนอาทิตย์อุทัย ที่ต้องการจะยึดครองโลกและคิดกำจัดทั้งพันธมิตรและสหภาพโซเวียต แล้วใครจะได้เป็นเจ้าโลก สหภาพโซเวียตหรือพันธมิตรหรือจักรวรรดิฯ
นักแสดงและตัวละคร > สหภาพโซเวียต

ผู้นำ อนาโตลี เซอร์เดนโก (Premier Anatoly Cherdenko) - แสดงโดย Tim Curry
นายพล นิโคไล ครูคอฟ (General Nikolai Krukov) - แสดงโดย Andrew Divoff
ดร. กรีเกอร์ เซลินสกี้ (Dr. Gregor Zelinsky) - แสดงโดย Peter Stormare
ดาชา เฟโดโรวิช (Dasha Fedorovich) - แสดงโดย Ivana Miličević [UR]
สไนเปอร์ นาตาชา วอลโควา (Sniper Natasha Volkova) - แสดงโดย Gina Carano
Sergei - แสดงโดย Stelio Savante
ผู้บัญชาการ โอเลก วอดนิค (Commander Oleg Vodnik) - แสดงโดย Dimitri Diatchenko [UR]
ผู้บัญชาการ นิโคไล มอสควิก (Commander Nikolai Moskvin) - แสดงโดย Gene Farber [UR]
ผู้บัญชาการ ซานา อากอนสกายา (Commander Zhana Agonskaya) แสดงโดย Vanessa Branch
นักแสดงและตัวละคร > สัมพันธมิตร

ประธานาธิบดี โฮวาร์ด ที.อาคเคอร์แมน (President Howard T. Ackerman) - แสดงโดย J.K. Simmons
จอมพล โรเบิร์ต บิงแฮม (Field Marshall Robert Bingham) - แสดงโดย Jonathan Pryce
สายลับพิเศษทันย่า (Special Agent Tanya) - แสดงโดย Jenny McCarthy
ร้อยโท อีวา แมคเคนนา (Lieutenant Eva McKenna) - แสดงโดย Gemma Atkinson [UR]
ผู้บัญชาการ วาเรน ฟูลเลอร์ (Commander Warren Fuller) แสดงโดย Randy Couture
ผู้บัญชาการ ไกลส์ ไพรซ์ (Commander Giles Price) แสดงโดย Greg Ellis [UR]
ผู้บัญชาการ ลิสเซ็ตตี้ ฮันเลย์ (Commander Lissette Hanley) - แสดงโดย Autumn Reeser
นักแสดงและตัวละคร > จักรวรรดิแห่งแดนอาทิตย์อุทัย (จักรวรรดิญี่ปุ่น)

จักรพรรดิโยชิโระ (Emperor Yoshiro) - แสดงโดย George Takei
เจ้าชายทัตสึ (Crown Prince Tatsu) - แสดงโดย Ron Yuan [UR]
เจ้าหน้าที่ข้อมูลและสื่อสาร สึกิ โทยามะ (Intelligence Officer Suki Toyama) - แสดงโดย Kelly Hu
ผู้บัญชาการ ชินโซ นางามะ (Commander Shinzo Nagama) - แสดงโดย Bruce Asato Locke [UR]
ผู้บัญชาการ เคนจิ เทนซาอิ (Commander Kenji Tenzai) - แสดงโดย Jack J. Yang [UR]
ผู้บัญชาการ นาโอมิ ชิราดะ (Commander Naomi Shirada) - แสดงโดย Lydia Look
ยูริโกะ โอเมกะ (Yuriko Omega) - ให้เสียงโดย Lisa Tamashiro [UR]
※ [UR] หมายถึงตัวละครที่ปรากฏอยู่ใน เรดอเลิร์ท 3: อัพไรซิง ด้วย
แหล่งข้อมูลอื่น

เว็บไซต์ทางการ
คอมมานด์ & คองเคอร์: เรดอเลิร์ท 3 ที่อินเทอร์เน็ตมูวีเดตาเบส
คอมมานด์ & คองเคอร์: เรดอเลิร์ท 3 ที่ MobyGames
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data 
อื่น ๆ:  มิวสิกเบรนซ์ ผลงาน
ความเอนเอียงในการตีพิมพ์

Meta-analysis of stereotype threat on girls' math scores showing asymmetry typical of publication bias. From Flore, P. C., & Wicherts, J. M. (2015)
ความเอนเอียงในการตีพิมพ์  (ผลงานวิจัย)  (อังกฤษ: Publication bias) เป็นความเอนเอียง (bias) ในประเด็นว่า  ผลงานวิจัยอะไรมีโอกาสมากกว่าที่จะได้รับการตีพิมพ์  ในบรรดางานทั้งหมดที่ได้ทำ
ความเอนเอียงโดยธรรมชาติแล้วไม่ได้เป็นปัญหาทั้งหมด  ยกตัวอย่างเช่น  ความเอนเอียงในการที่จะไม่ตีพิมพ์เรื่องไม่จริงเป็นความเอนเอียงที่พึงปรารถนา
แต่ความเอนเอียงที่เป็นปัญหาก็คือความโน้มน้าวที่นักวิจัย บรรณาธิการ และบริษัทผลิตยา
มักจะมีความประพฤติกับผลงานทดลองที่เป็น "ผลบวก" (คือ  แสดงว่าประเด็นการทดลองมีความสัมพันธ์กับผลอย่างมีนัยสำคัญ) แตกต่างจากงานทดลองที่เป็น "ผลลบ" (null result หรือผลว่าง คือ ประเด็นการทดลองไม่มีความสัมพันธ์กับผลอย่างมีนัยสำคัญ)  หรือว่าไม่มีความชัดเจน
ซึ่งนำไปสู่ความเอนเอียงที่ทำให้เกิดความเข้าใจผิดในเรื่องนั้น  ที่มีในบรรดางานที่ได้รับการตีพิมพ์ทั้งหมด
ความเอนเอียงนี้มักจะเป็นไปในทางการรายงานผลที่มีนัยสำคัญ
แม้ว่าจริง ๆ แล้วงานทดลองที่แสดงนัยสำคัญไม่ได้มีคุณภาพการออกแบบการทดลองที่ดีกว่างานทดลองที่แสดงผลว่าง 
คือ  ได้เกิดการพบว่า ผลที่มีนัยสำคัญมีโอกาสที่จะได้รับการตีพิมพ์มากกว่าผลที่แสดงผลว่างมากกว่าถึง 3 เท่า 
และก็มีการพบด้วยว่า  เหตุผลสามัญที่สุดของการไม่ตีพิมพ์ผลงานก็คือผู้ทำงานวิจัยปฏิเสธที่จะเสนอผลงานเพื่อพิมพ์
(เพราะว่า  ผู้ทำงานวิจัยหมดความสนใจในประเด็นนั้น หรือว่าคิดว่า  ผู้อื่นจะไม่สนใจในผลว่าง  หรือเหตุผลอื่น  ๆ)
ซึ่งเป็นข้อมูลที่แสดงถึงบทบาทของนักวิจัยในปรากฏการณ์ความเอนเอียงในการตีพิมพ์นี้
เพื่อที่จะพยายามลดปัญหานี้   วารสารแพทย์ที่สำคัญบางวารสารเริ่มมีการกำหนดให้ลงทะเบียนงานทดลองก่อนที่จะเริ่มทำเพื่อว่า  ผลที่ไม่แสดงความสัมพันธ์ของประเด็นงานวิจัยกับผลจะไม่ถูกกักไว้ไม่ให้พิมพ์
มีองค์กรการลงทะเบียนเช่นนี้หลายองค์กร  แต่นักวิจัยมักจะไม่รู้จัก
นอกจากนั้นแล้ว  ความพยายามที่ผ่านมาที่จะระบุหางานทดลองที่ไม่ได้รับการพิมพ์ปรากฏว่า  เป็นเรื่องที่ยากและมักจะไม่เพียงพอ
อีกกลยุทธ์หนึ่งที่เสนอโดยผู้ทำการวิเคราะห์งานวิจัยต่าง ๆ ก็คือให้ระวังการใช้ผลงานทดลองทางคลินิกที่ไม่ใช่แบบสุ่ม  (non-randomised) และมีตัวอย่างทางสถิติน้อย  เพราะว่า  เป็นงานที่มีความเสี่ยงสูงต่อข้อผิดพลาดและความเอนเอียง
นิยาม

ตามบทความที่พิมพ์บทหนึ่ง
ความเอนเอียงในการพิมพ์เกิดขึ้น  เมื่อการพิมพ์ผลงานวิจัยขึ้นอยู่กับลักษณะและทิศทางของผล
"ความเอนเอียงในผลเชิงบวก" (Positive results bias) เป็นความเอนเอียงในการตีพิมพ์อย่างหนึ่ง  ซึ่งเกิดขึ้นเมื่อผู้ทำงานวิจัยมักจะเสนอ  หรือบรรณาธิการมักจะรับ  ผลเชิงบวกมากกว่าผลว่าง (คือผลที่แสดงว่าไม่มีความสัมพันธ์หรือไม่ชัดเจน)
คำที่ใช้อีกคำหนึ่งคือ "ปรากฏการณ์ลิ้นชักเก็บเอกสาร" (file drawer effect) หมายถึงความโน้มน้าวที่ผู้ทำงานจะไม่ตีพิมพ์ผลงานที่แสดงผลลบหรือไม่ชัดเจน (คือเก็บไว้เฉย ๆ)
ส่วน "ความเอนเอียงในการรายงานผล" (outcome reporting bias) เกิดขึ้นเมื่อมีการวัดผลหลายอย่างในการทดลอง
แต่มีการรายงานถึงผลโดยเลือกขึ้นอยู่กับการแสดงนัยสำคัญหรือทิศทางของผลนั้น
มีคำบัญญัติภาษาอังกฤษที่สัมพันธ์กันก็คือ HARKing (Hypothesizing [การตั้งสมมติฐาน] After [หลังจาก] Results [ผล] are Known [ปรากฏแล้ว] ซึ่งเป็นกระบวนการทางวิทยาศาสตร์ที่ไม่รัดกุมยกเว้นในบางกรณีที่เลี่ยงไม่ได้)
ปรากฏการณ์ลิ้นชักเก็บเอกสาร

ปรากฏการณ์ลิ้นชักเก็บเอกสาร  (file drawer effect)  หรือปัญหาลิ้นชักเก็บเอกสาร  ก็คือว่า  อาจมีงานวิจัยต่าง ๆ เกี่ยวกับประเด็นหนึ่ง ๆ 
ที่ทำแล้วแต่ไม่มีการรายงาน
และงานที่ทำแล้วไม่ได้รายงานรวม ๆ กันแล้วอาจจะแสดงผลที่แตกต่างจากงานที่มีการรายงาน
กรณีแบบสุด ๆ อย่างหนึ่งก็คือกรณีที่สมมติฐานว่าง (null hypothesis) ของประเด็นที่ศึกษาเป็นความจริง
ซึ่งก็คือความสัมพันธ์ (ระหว่างประเด็นที่ศึกษากับผลที่ต้องการ) ไม่มีจริง ๆ 
แต่ว่า  งานวิจัย 5% ที่แสดงผลมีนัยสำคัญโดยเป็นความบังเอิญทางสถิติกลับเกิดการตีพิมพ์
ในขณะที่งานวิจัย 95% ที่แสดงผลว่างกลับถูกเก็บไว้ในลิ้นชักเอกสารของนักวิจัย
แม้แต่การมีผลงานวิจัยในลิ้นชักเพียงแค่จำนวนน้อยก็สามารถที่จะมีผลเป็นความเอนเอียงโดยนัยสำคัญ 
คำว่า  "file drawer problem" (ปัญหาลิ้นชักเก็บเอกสาร) เป็นคำที่บัญญัติขึ้นโดยนักจิตวิทยารอเบิรต์ โรเซ็นธัล ในปี ค.ศ. 1979
ผลของความเอนเอียงต่องานวิเคราะห์งานวิจัย

ผลของความเอนเอียงนี้ก็คือว่า  งานที่มีการตีพิมพ์อาจจะไม่เป็นตัวแทนที่ดีของงานวิจัยทั้งหมดที่ได้กระทำ
และความเอนเอียงนี้อาจทำงานวิเคราะห์งานวิจัย (meta-analysis) และงาน systematic review 
ที่วิเคราะห์ผลงานวิจัยจำนวนมากให้ผิดเพี้ยน
ซึ่งเป็นวิธีสองอย่างที่การแพทย์อาศัยหลักฐาน (evidence-based medicine) เป็นต้นใช้ในการแสดงเหตุผลเพิ่มขึ้นเรื่อย ๆ
ปัญหานี้อาจมีนัยสำคัญโดยเฉพาะเมื่องานวิจัยได้รับทุนจากองค์กรที่ต้องการได้ผลที่เป็นบวกเพราะเหตุผลประโยชน์ทางการเงินและเหตุสนับสนุนคตินิยม
จริงอย่างนั้น  งานวิจัยในปี ค.ศ. 2013 แสดงว่า  ผลงานทดลองทางคลินิกที่แสดงผลมีนัยสำคัญทางสถิติของวิธีการรักษาที่เป็นประเด็น  และผลงานวิจัยโดยสังเกตการณ์ที่แสดงผลที่อาจมีนัยสำคัญทางสถิติ
มีความน่าจะเป็นที่จะรับรวมเข้าในงานวิเคราะห์งานวิจัย (meta-analyse) ที่พิมพ์ในวารสารการแพทย์ทั่วไปที่สำคัญ  สูงกว่างานวิจัยที่แสดงผลเป็นอื่น ๆ
ดังนั้น  ผู้ที่ทำงานวิเคราะห์งานวิจัยและงาน systematic reviewต้องออกแบบวิธีเลือกงานวิจัยที่จะรวมเข้าในการวิเคราะห์โดยเผื่อความเอนเอียงเช่นนี้
วิธีหนึ่งที่ใช้ในการลดระดับความเอนเอียงนี้ก็คือ  ต้องตรวจหาผลงานวิจัยที่ไม่ได้รับการพิมพ์อย่างถี่ถ้วน
และใช้เทคนิคการวิเคราะห์ เช่น Begg's funnel plot หรือ Egger's plot เพื่อแสดงค่าของความเอนเอียงในการตีพิมพ์ที่อาจจะมี
การทดสอบความเอนเอียงแบบนี้ตั้งอยู่บนทฤษฎีว่า  งานวิจัยที่มีตัวอย่างทางสถิติน้อย (และมี variance คือค่าแปรปรวนสูง) จะเสี่ยงต่อควาเอนเอียงนี้
ในขณะที่งานวิจัยที่มีตัวอย่างมากจะไม่สามารถหลีกเลี่ยงการรับรู้โดยสาธารณชนและมีโอกาสสูงที่จะได้รับตีพิมพ์ไม่ว่าผลจะมีนัยสำคัญหรือไม่
และดังนั้น  เมื่อวาดกราฟใช้ค่าประเมินทั่วไปร่วมกับค่าแปรปรวน (variance ซึ่งแสดงขนาดตัวอย่าง) มักจะเป็นรูปกรวยที่สมดุลเมื่อไม่มีความเอนเอียงนี้
ในขณะที่รูปกรวยที่ไม่สมดุล  อาจจะแสดงความมีอยู่ของความเอนเอียงในการตีพิมพ์
และโดยขยายเทคนิค funnel plot ดังที่กล่าวในวรรคที่แล้ว  มีการเสนอวิธี "trim and fill" เพื่อใช้ในการอนุมานว่า  มีงานวิจัยที่ไม่ได้รับการพิมพ์ซ่อนเร้นอยู่ดังที่กำหนดได้โดยใช้ funnel plot แล้วแก้ค่าวิเคราะห์งานวิจัยให้ถูกต้อง  โดยประเมินค่าที่มาจากงานวิจัยที่ไม่ได้รับการพิมพ์  เพื่อจะได้ค่าประเมินที่ไม่มีความเอนเอียง
นอกจากนั้นแล้วยังมีแบบเลือกงานวิจัย (selection model) ต่าง ๆ ซึ่งสามารถใช้ประเมินฟังก์ชันที่บอกความน่าจะเป็นที่งานวิจัยหนึ่ง ๆ จะได้รับเลือกให้อยู่ในงานวิเคราะห์งานวิจัย (meta-analysis) ตามระดับผลต่าง ๆ กัน 
แบบการเลือกงานวิจัยยังสามารถใช้เป็นวิธีวิเคราะห์งานวิจัยเมื่อมีความเอนเอียงในการตีพิมพ์
อย่างไรก็ดี  เนื่องจากว่าวิธีตรวจสอบความเอนเอียงในการตีพิมพ์ทั้งหมดมีกำลังต่ำ (low power) และอาศัยข้อสันนิษฐานที่มีกำลังแต่ตรวจสอบไม่ได้  ผลลบที่ได้จากการตรวจสอบไม่ได้ยืนยันความถูกต้องของค่าสรุปต่าง ๆ จากงานวิเคราะห์งานวิจัย
ตัวอย่างต่าง ๆ

ยาแก้ซึมเศร้า Reboxetine เป็นตัวอย่างของความเอนเอียงของการทดลองทางคลินิก
ยานี้ได้รับอนุมัติว่าได้ผลในการรักษาความซึมเศร้าในประเทศยุโรปหลายประเทศรวมทั้งประเทศอังกฤษในปี ค.ศ. 2001 
ต่อมาในปี ค.ศ. 2010 จึงมีการพบโดยงานวิเคราะห์งานวิจัยว่า  ยานี้จริง ๆ ไม่ได้ผล  แต่ดูเหมือนได้ผลเพราะเหตุแห่งความเอนเอียงในการตีพิมพ์ในการทดลองเบื้องต้นที่พิมพ์โดยบริษัทผลิตยาไฟเซอร์
ต่อมาในปี ค.ศ. 2011  งานวิเคราะห์งานวิจัยของข้อมูลเดิมกลับพบข้อบกพร่องในงานวิเคราะห์งานวิจัยในปี ค.ศ. 2010 และเสนอว่า ยาได้ผลสำหรับกรณีซึมเศร้าที่รุนแรง
เหตุการณ์นี้แสดงให้เห็นว่า  ไม่ว่า Reboxetine จะมีผลหรือไม่มีก็ตาม  แต่ว่า  ผลการทดลองดั้งเดิมของไฟเซอร์แสดงความเอนเอียงในการตีพิมพ์ที่ชัดเจน
(ดูตัวอย่างอื่น ๆ เกี่ยวกับยาที่ให้โดยเบ็น โกลแด็กเกอร์
และปีเตอร์ วิล์มเฮิร์สต)
ในสังคมศาสตร์  งานวิจัยหนึ่งตรวจสอบงานวิจัยเกี่ยวกับความสัมพันธ์ระหว่างการทำประโยชน์ให้กับสังคมกับผลกำไรของบริษัทต่าง ๆ  แล้วพบว่า  "ในวารสารทางเศรษฐกิจ  การเงิน  และการบัญชี  ค่าสหสัมพันธ์โดยเฉลี่ย (ที่แสดงความสัมพันธ์ระหว่างการทำประโยชน์ให้กับสังคมกับผลกำไรของบริษัท) มีค่าแค่ครึ่งหนึ่งของค่าที่พบในวารสารเกี่ยวกับการบริหารปัญหาสังคม  จริยธรรมธุรกิจ  หรือธุรกิจและสังคม" คือ  วารสารเกี่ยวกับปัญหาสังคมและศีลธรรมทางธุรกิจแสดงว่า  บริษัทยิ่งได้กำไรเท่าไรก็ทำประโยชน์ให้กับสังคมมากเท่านั้น  ในระดับที่ต่ำกว่าวารสารธุรกิจโดยทั่ว ๆ ไป  (ซึ่งอาจจะแสดงถึงการมีความเอนเอียงในการตีพิมพ์)
งานวิจัยเกี่ยวกับเรื่องเหนือธรรมชาติ (paranormal) มักจะได้คำวิจารณ์ว่ามีความเอนเอียงในการตีพิมพ์  
ตัวอย่างหนึ่งในปี ค.ศ. 2011 ก็คือบทความโดยแดริว เบอร์น  ซึ่งแสดงหลักฐานเกี่ยวกับการเห็นอนาคตในระยะสั้น
แต่ว่า  ผลลบของนักวิจัยที่พยายามทำซ้ำงานทดลองนี้กลับไม่ได้รับพิมพ์ในวารสารที่พิมพ์ผลงานวิจัยดั้งเดิมที่แสดงผลบวก
งานวิจัยหนึ่ง 
เปรียบเทียบงานวิจัยของจีนและที่ไม่ใช่ของจีนเกี่ยวกับความสัมพันธ์ระหว่างยีนและโรค
แล้วพบว่า  "งานวิจัยของจีนโดยทั่ว ๆ ไปรายงานความสัมพันธ์ระหว่างยีนกับโรคในระดับที่สูงกว่า  และผลที่มีนัยสำคัญทางสถิติบ่อยครั้งกว่า" 
คำอธิบายผลนี้อย่างหนึ่งก็คือความเอนเอียงในการตีพิมพ์
ระดับความเสี่ยง

ตาม ศ. John Ioannidis ผลงานวิจัยโดยทั่ว ๆ ไป มีโอกาสที่จะไม่เป็นจริงถ้ามีเหตุต่าง ๆ เหล่านี้  คือ
มีงานวิจัยที่ทำในภาคสนามน้อยกว่า
ขนาด  (หรือระดับ)  ผลที่ได้มีน้อยกว่า
ความสัมพันธ์ที่สามารถทดสอบได้มีเป็นจำนวนมากและมีการเลือกความสัมพันธุ์ที่จะตรวจสอบล่วงหน้าน้อย
มีความยืดหยุ่นในระดับสูงของการออกแบบ คำนิยาม ผล และวิธีการวิเคราะห์
มีผลประโยชน์ทางการเงินและในเรื่องอื่น ๆ เข้ามาเกี่ยวข้อง
มีทีมต่าง ๆ  ในวงการวิทยาศาสตร์นั้น ๆ ที่กำลังเสาะหาผลที่มีนัยสำคัญมากกว่า
ศ. Ioannidis ยืนยันว่า  "ผลงานวิจัยที่พิมพ์บ่อยครั้งอาจจะเป็นเพียงแค่ค่าวัดที่แม่นยำของความคิดเอนเอียงที่มีอยู่ทั่วไป"
การแก้ไข

วิธีแก้ไขที่ ศ. Ioannidis เสนอรวมทั้ง
งานวิจัยที่ใช้เทคนิคที่มีประสิทธิภาพดีกว่า รวมทั้ง
งานวิเคราะห์งานวิจัย (meta-analysis) ที่มีระดับความเอนเอียงต่ำ
งานวิจัยมีตัวอย่างทางสถิติมากที่สามารถจะแสดงผลที่ชัดเจน  ใช้เพื่อทดสอบไอเดียสำคัญทั่วไปด้วย
มาตรฐานงายวิจัยที่สูงขึ้นรวมทั้ง
การลงทะเบียนวิธีการทดลองล่วงหน้าสำหรับงานทดลองแบบสุ่ม
การลงทะเบียนข้อมูลที่เก็บมาจากภาคสนาม  หรือการแบ่งใช้ข้อมูลที่เก็บผ่านระบบเครือข่าย  (ในงานภาคสนามบางอย่างที่นักวิจัยต้องการจะสร้างสมมติฐานอาศัยข้อมูลที่เก็บ)
โดยทำตามแบบงานทดลองแบบสุ่มมีกลุ่มควบคุม  (randomized controlled trial) คือให้มีหลักในการออกแบบและทำตามกฎระเบียบวิธีการทดลอง (ที่ได้ออกแบบไว้ล่วงหน้า)
พิจารณาก่อนที่จะทำการทดลองว่า โอกาสมีเท่าไรในการได้ผลบวกหรือผลลบเกี่ยวกับความสัมพันธ์ที่เป็นประเด็น
ให้ประเมินความน่าจะเป็นของ false positive report (ผลที่แสดงว่าบวกโดยไม่ตรงกับความจริง) อย่างมีหลักเกณฑ์ โดยอาศัยพลังทางสถิติของวิธีการทดลอง
ให้ทำซ้ำการทดลอง (ถ้าถูกต้องตามจรรยาบรรณ) เพื่อเช็คผลการทดลองที่เป็นแบบฉบับ (คือมีผู้ให้ความสนใจหรือเป็นที่เชื่อถือมาก) โดยทำงานวิจัยที่มีตัวอย่างทางสถิติมาก  ออกแบบให้มีความเอนเอียงน้อยที่สุด
การลงทะเบียนงานทดลอง

ในเดือนกันยายน ปี ค.ศ. 2004 บรรณาธิการของวารสารการแพทย์สำคัญ ๆ (รวมทั้งวารสารการแพทย์นิวอิงแลนด์, The Lancet, Annals of Internal Medicine และ Journal of the American Medical Association)
ได้ประกาศว่า  จะไม่พิมพ์ผลงานวิจัยเกี่ยวกับยาที่สนับสนุนโดยบริษัทผลิตยา
ยกเว้นถ้างานวิจัยมีการลงทะเบียนกับฐานข้อมูลสาธารณะตั้งแต่ต้น 
นอกจากนั้นแล้ว  วารสารบางวารสารเช่น Trials ยังสนับสนุนนักวิจัยให้พิมพ์วิธีการทดลอง (study protocol) ในวารสาร
ดูเพิ่ม

ความเอนเอียงเพื่อยืนยัน
แหล่งข้อมูลอื่น

Lehrer, Jonah (December 13, 2010). "The Truth Wears Off". The New Yorker (ภาษาอังกฤษ). สืบค้นเมื่อ 2020-01-30.
Register of clinical trials conducted in the US and around the world, maintained by the National Library of Medicine, Bethesda
Skeptic's Dictionary: positive outcome bias.
Skeptic's Dictionary: file-drawer effect.
Journal of Negative Results in Biomedicine
The All Results Journals
Journal of Articles in Support of the Null Hypothesis
Psychfiledrawer.org: Archive for replication attempts in experimental psychology เก็บถาวร 2021-02-04 ที่ เวย์แบ็กแมชชีน
คอเคเซียน

กะโหลกหญิงชาว คอเคซอยด์ จากพิพิธภัณฑ์สุขภาพและการแพทย์แห่งชาติ
คอเคเซียน (อังกฤษ: Caucasian; บางครั้งเรียกเป็น คอเคซอยด์ (Caucasoid) หรือ ยูโรปอยด์ (Europid)) เป็นแนวคิดเชื้อชาตินิยมวิทยาศาสตร์ในคริสต์ศตวรรษที่ 19 และต้นคริสต์ศตวรรษที่ 20 การแยกแยะแบบนี้ถูกทำให้หมดความน่าเชื่อถือ และแนวคิดดังกล่าวไม่ได้ถูกใช้ในงานวิทยาศาสตร์ที่เกี่ยวกับมนุษย์
คำว่าคอเคเซียนยังคงใช้อยู่ในฐานะการแยกแยะ "คนผิวขาว" ในการศึกษาทางสังคมวิทยาหลายสาขา มันยังถูกใช้ควบคู่กับคำว่า นิกรอยด์ และ มองโกลอยด์ ในความหมายทางวิทยาศาสตร์ในสาขาชีวมานุษยวิทยา
คอล์ม โฟเร

| Colm Joseph Feore OC |
| --- | --- |
โฟเร at the 2013 Canadian Film Centre Annual Gala & Auction
เกิด:  (1958-08-22) สิงหาคม 22, 1958 (66 ปี) บอสตัน, แมสซาชูเซตส์, U.S.
สัญชาติ: แคนาดา
อาชีพ: นักแสดง
ปีปฏิบัติงาน: 1981–present
คู่สมรส: Sidonie Boll (สมรส 1984; หย่า 1994) Donna Feore (สมรส 1994)
บุตร: 3
คอล์ม โฟเร OC (อังกฤษ: Colm Feore; /ˈkɒləm ˈfjɔːr/; เกิด 22 สิงหาคม 2501) เป็นนักแสดงชาวแคนาดา  ผู้มีประสบการณ์ 13 ปีจากเทศกาล Stratford Festival เขาเป็นที่รู้จักกันดีสำหรับผู็ชนะรางวัล Gemini ในบทนายกรัฐมนตรี Pierre Trudeau ในละครโทรทัศน์เรื่อง Trudeau และการแสดงของเขาในฐานะ Glenn Gould ใน Thirty Two Short Films About Glenn Gould รวมถึงบทบาท เช่น Detective Martin Ward ใน Bon Cop, Bad Cop, Lord Marshal Zhylaw ใน The Chronicles of Riddick, Pope Julius II ใน The Borgias, Laufey ใน Thor, First Gentleman Henry Taylor ใน 24, นายพล Ted Brockhart ใน House of Cards, Declan Gallard บน 21 Thunder, Sir Reginald Hargreeves จาก The Umbrella Academy และ Wernher von Braun ใน For All Mankind เขาเป็นผู้ได้รับรางวัล Prix Iris และ Screen Actors Guild Award และได้รับการเสนอชื่อเข้าชิงรางวัล Genie Award
คอลล์ออฟดิวตี: แบล็กออฟส์ โคลด์วอร์

| คอลล์ออฟดิวตี: แบล็กออฟส์ โคลด์วอร์ |
| --- | --- |

ผู้พัฒนา: Treyarch Raven Software
ผู้จัดจำหน่าย: แอ็กทิวิชัน
แต่งเพลง: Jack Wall
ชุด: คอลล์ออฟดิวตี
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 เอกซ์บอกซ์ซีรีส์เอกซ์
วางจำหน่าย: 13 พฤศจิกายน 2020
แนว: วิดีโอเกมยิงมุมมองบุคคลที่หนึ่ง
รูปแบบ: เล่นคนเดียว หลายผู้เล่น
คอลล์ออฟดิวตี: แบล็กออฟส์ โคลด์วอร์ (อังกฤษ: Call of Duty: Black Ops Cold War) เป็นวิดีโอเกมยิงมุมมองบุคคลที่หนึ่งที่พัฒนาโดย Treyarch และ Raven Software และจัดจำหน่ายโดยแอ็กทิวิชัน เป็นวิดีโอเกมที่ 6 ในซีรีส์ แบล็กออฟส์  และเป็นวิดีโอเกมที่ 17 ในซีรีส์ คอลล์ออฟดิวตี โดยทำหน้าที่เป็นภาคต่อโดยตรงของเกม คอลล์ออฟดิวตี: แบล็กออฟส์ (2010) ตัวเกมวางจำหน่ายในวันที่ 13 พฤศจิกายน 2020
แบล็กออฟส์ โคลด์วอร์ เซ็ตฉากในช่วงต้นคริสต์ทศวรรษ 1980 ในยุคสงครามเย็น เนื้อเรื่องของเกมผู้เล่นจะสวมบทเป็นรัสเซล แอดเลอร์ เจ้าหน้าที่ซีไอเอ ในขณะที่เขาตามล่าสายลับโซเวียตที่ถูกกล่าวหาว่าเป็นเพอร์ซีอุสซึ่งมีเป้าหมายที่จะล้มล้างสหรัฐอเมริกาและเอียงดุลอำนาจไปยังสหภาพโซเวียต ในโหมดผู้เล่นหลายคนจะมีโหมดเกมใหม่การปรับแต่งที่กว้างขวางมากขึ้นรวมถึงการเปลี่ยนแปลงและองค์ประกอบของแผนที่ใหม่
แหล่งข้อมูลอื่น

เว็บไซต์ทางการ
คอเมดีร็อก

| Comedy rock |
| --- | --- |
แหล่งกำเนิดทางรูปแบบ: คอเมดีมิวสิก, ร็อก
แหล่งกำเนิดทางวัฒนธรรม: เพลงยอดนิยม, ตลก
เครื่องบรรเลงสามัญ: เสียงร้อง - กีตาร์ไฟฟ้า - กีตาร์เบส - กลองชุด
ทัศนียภาพในระดับท้องถิ่น
Sunset Strip in Hollywood, CA.
คอเมดี้ร็อก (อังกฤษ: Comedy rock) เป็นแนวเพลงที่รวมดนตรีระหว่าง ร็อก กับ ดนตรีตลก ที่มักจะถ้อยคำล้อเลียนและมีเนื้อหาล้อเลียน
คอลเลจพาร์ก

| คอลเลจพาร์ก |
| --- | --- |
นคร
นครคอลเลจพาร์ก
ย่านใจกลางเมืองคอลเลจพาร์ก
   ธง ตรา

คอลเลจพาร์กที่ตั้งในรัฐแมริแลนด์แสดงแผนที่รัฐแมริแลนด์คอลเลจพาร์กคอลเลจพาร์ก (สหรัฐ)แสดงแผนที่สหรัฐ
พิกัด: 38°59′48″N 76°55′39″W﻿ / ﻿38.99667°N 76.92750°W﻿ / 38.99667; -76.92750
ประเทศ:  สหรัฐ
รัฐ:  แมริแลนด์
เทศมณฑล:  พรินซ์จอจส์
ก่อตั้ง: ค.ศ. 1856
จัดตั้งเทศบาล: ค.ศ. 1945
การปกครอง
 • ประเภท: สภา–บริหาร
 • นายกเทศมนตรี: Patrick L. Wojahn
พื้นที่
 • ทั้งหมด: 5.68 ตร.ไมล์ (14.72 ตร.กม.)
 • พื้นดิน: 5.61 ตร.ไมล์ (14.53 ตร.กม.)
 • พื้นน้ำ: 0.07 ตร.ไมล์ (0.18 ตร.กม.)
ความสูง: 69 ฟุต (21 เมตร)
ประชากร (2010)
 • ทั้งหมด: 30,413 คน
 • ประมาณ (2019): 32,163 คน
 • ความหนาแน่น: 5,732.13 คน/ตร.ไมล์ (2,213.05 คน/ตร.กม.)
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัสไปรษณีย์: 20740–20742
รหัสพื้นที่: 301 และ 240
รหัส FIPS: 24-18750
รหัส GNIS: 2390578
เว็บไซต์: www.collegeparkmd.gov
คอลเลจพาร์ก (อังกฤษ: College Park) เป็นเมืองมหาวิทยาลัยในสหรัฐอเมริกาตั้งอยู่ในรัฐแมริแลนด์ ตามสัมมโนปี 2543 มีประชากร 24,567 คน โดยเป็นที่ตั้งของมหาวิทยาลัยแมริแลนด์ และ Archives II หน่วยงานของรัฐบาลที่เก็บข้อมูลสำคัญของประเทศ คอลเลจพาร์กมีรหัสไปรษณีย์ 20740
แหล่งข้อมูลอื่น

เว็บไซต์เมืองคอลเลจพาร์ก เก็บถาวร 2008-03-21 ที่ เวย์แบ็กแมชชีน
คอลอิตวอตยูวอนต์ (เพลงเทย์เลอร์ สวิฟต์)

Error ซิงเกิลประชาสัมพันธ์โดยเทย์เลอร์ สวิฟต์
| "คอลอิตวอตยูวอนต์" |
| --- | --- |
กราฟิกประชาสัมพันธ์เพลง
ซิงเกิลประชาสัมพันธ์โดยเทย์เลอร์ สวิฟต์
จากอัลบั้มเรพิวเทชัน
วางจำหน่าย: 3 พฤศจิกายน ค.ศ. 2017 (2017-11-03)
สตูดิโอ: โรกคัสโตเมอร์ (บรูกลินไฮต์ส)
แนวเพลง:  ซินท์ป็อป  อาร์แอนด์บีแทร็ป 
ความยาว: 3:24
ค่ายเพลง: บิกมะชีน
ผู้ประพันธ์เพลง:  เทย์เลอร์ สวิฟต์  แจ็ก แอนโตนอฟฟ์ 
โปรดิวเซอร์:  เทย์เลอร์ สวิฟต์  แจ็ก แอนโตนอฟฟ์ 

วิดีโอเนื้อเพลง
"คอลอิตวอตยูวอนต์" ที่ยูทูบ
 
"คอลอิตวอตยูวอนต์" (อังกฤษ: Call It What You Want) เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน  เพลงออกจำหน่ายในวันที่ 3 พฤศจิกายน ค.ศ. 2017 เป็นซิงเกิลประชาสัมพันธ์จากอัลบั้ม สวิฟต์ร่วมแต่งและผลิตเพลงกับแจ็ก แอนโทนอฟฟ์
การเผยแพร่

หลังจากสวิฟต์จัดงานฟังเพลงในอัลบั้มเรพิวเทชัน  ให้แฟนเพลง 100 คนทั่วโลก เมื่อเดือนตุลาคม ค.ศ. 2017 และหลังจากออกเพลง "กอร์เจิส" เป็นซิงเกิลประชาสัมพันธ์ลำดับที่สอง ในวันที่ 2 พฤศจิกายน ค.ศ. 2017 สวิฟต์ประกาศว่าเธอจะออกเพลง "คอลอิตวอตยูวอนต์" เป็นซิงเกิลประชาสัมพันธ์ลำดับที่สามจากอัลบั้มเรพิวเทชัน และโพสต์ตัวอย่างเพลงลงในบัญชีทวิตเตอร์และอินสตาแกรม เพลงออกเผยแพร่ในเที่ยงคืนวันที่ 3 พฤศจิกายน ค.ศ. 2017 พร้อมกับวิดีโอเนื้อเพลงในยูทูบ